

LĒMUMS

Ādažos, Ādažu novadā

2024. gada 24. oktobrī **Nr.** **413**

**Par grozījumiem Ādažu novada pašvaldības domes 29.08.2024. lēmumā Nr.333 “Par detālplānojuma izstrādes uzsākšanu īpašumam “Diži”, Iļķenē”**

Ādažu novada pašvaldības dome izskatīja SIA “ĀDAŽU INDUSTRIJA” (reģistrācijas Nr. 40103622213, juridiskā adrese: Lejupes iela 4, Ādaži, Ādažu nov., Latvija, LV-2164, turpmāk - Iesniedzējs) 20.09.2024. iesniegumu (reģistrēts 20.09.2024. ar Nr. ĀNP/1-11-1/24/4837) ar lūgumu precizēt Ādažu novada pašvaldības domes 29.08.2024. lēmumā Nr.333 “Par detālplānojuma izstrādes uzsākšanu īpašumam “Diži”, Iļķenē” un darba uzdevumā noteikto detālplānojuma izstrādes mērķi, lai tas atbilstu faktiskajiem Iesniedzēja plāniem un nodrošinātu precīzu darbības mērķu atspoguļojumu.

Izvērtējot ar iesniegumu saistītos apstākļus, tika konstatēts:

1. Ādažu novada pašvaldības dome 29.08.2024. pieņēma lēmumu Nr.333 “Par detālplānojuma izstrādes uzsākšanu īpašumam “Diži”, Iļķenē” (turpmāk – Lēmums), ar kuru tika uzsākta detālplānojuma izstrāde nekustamā īpašuma “Diži” (kadastra Nr. 8044 006 0015) zemes vienībai ar kadastra apzīmējumu 8044 006 0015, kā arī apstiprināts darba uzdevums detālplānojuma izstrādāšanai (turpmāk – Darba uzdevums).
2. Detālplānojuma izstrādes mērķis noteikts:
   1. Lēmuma lemjošās daļas 1.punktā: “1. Uzsākt detālplānojuma izstrādi nekustamā īpašuma “Diži”, ar kadastra Nr. 8044 006 0015, zemes vienībai ar kadastra apzīmējumu 8044 006 0015, ar mērķi pamatot derīgo izrakteņu ieguvi.”;
   2. Darba uzdevuma 3.punktā: “3. Darba mērķis: Pamatot derīgo izrakteņu ieguvi Lauksaimniecības (L) un Mežu teritorijās (M).”.
3. Detālplānojuma izstrādes mērķa precizēšana nepieciešama, lai korekti atspoguļotu Iesniedzēja plānus attīstīt zemes vienībā zivsaimniecību un izveidot ūdenstilpi ar platību līdz 5 ha. Ūdenstilpes izveides procesā tiks iegūti derīgie izrakteņi un šī darbība Lauksaimniecības teritorijā (L) saskaņā ar Ādažu novada teritorijas plānojuma Teritorijas izmantošanas un apbūves noteikumu 906.punktu pamatojama ar detālplānojumu;

Pamatojoties uz iepriekš minēto kā arī ņemot vērā domes Attīstības komitejas 09.10.2024. atzinumu, Ādažu novada pašvaldības dome

**NOLEMJ:**

1. Izteikt Ādažu novada pašvaldības domes 29.08.2024. lēmuma Nr.333 “Par detālplānojuma izstrādes uzsākšanu īpašumam “Diži”, Iļķenē” (turpmāk – Lēmums”) lemjošās daļas 1.punktu šādā redakcijā:

“1. Uzsākt detālplānojuma izstrādi nekustamā īpašuma “Diži”, ar kadastra Nr. 8044 006 0015, zemes vienībai ar kadastra apzīmējumu 8044 006 0015, ar mērķi pamatot derīgo izrakteņu ieguvi zivju dīķa izveidošanai.”

1. Izteikt ar Lēmumu apstiprinātā darba uzdevuma 3.punktu šādā redakcijā:

“3. Darba mērķis: Pamatot derīgo izrakteņu ieguvi zivju dīķa izveidošanai Lauksaimniecības (L) un Mežu teritorijās (M).”.

1. Lēmumu piecu darbdienu laikā pēc tā spēkā stāšanās ievietot Teritorijas attīstības plānošanas informācijas sistēmā, pašvaldības tīmekļvietnē www.adazunovads.lv un pašvaldības informatīvajā izdevumā “Ādažu Novada Vēstis”.
2. Par lēmuma izpildi atbild pašvaldības Centrālās pārvaldes Teritorijas plānošanas nodaļa.
3. Par lēmuma izpildes kontroli atbild pašvaldības izpilddirektora vietniece.

Pielikumā: Darba uzdevums detālplānojuma izstrādei (koriģētā redakcija) uz 2 lp.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU